OpenLLM-France/wikimedia huggingface dataset:
# Edmond De Knibber

Edmond De Knibber arkularia zen. Belgika ordezkatu zuen 1920ko Udako Olinpiar Jokoetan.

## Erreferentziak

* ↑ Victor De Knibber
* ↑ Edmond DE KNIBBER

## Kanpo estekak

* Datuak: Q1285766
# Edmond Jaloux

Edmond Jaloux (Marseilla, 1878ko ekainaren 19a – Lutry, Suitza, 1949ko abuztuaren 22a) frantses eleberrigile eta literatura-kritikaria izan zen. Paul Bourgeten ondorengoa izan zen Frantses Akademian. Jalouxen lanetan lirikotasunak eta errealitateak bat egiten dute gehienetan. Kritika-saioak (Le triomphe de la frivolité, L´esprit des livres, Rainer Maria Rilke, etab.), olerkiak (Une âme d´autonomne) eta eleberriak (L´agonie de l´amour, L´école des mariages, L´incertaine, O toi que j´eusse aimée, etab.) idatzi zituen.

## Bibliografia

* Une âme d'automne (1896)
* L’Agonie de l'amour (1899)
* Le Triomphe de la frivolité (1903)
* Les Sangsues (1904)
* Le Jeune Homme au masque (1905)
* L’École des mariages (1906)
* Le Démon de la vie (1908)
* Le Reste est silence (Femina saria, 1909)
* L’Éventail de crêpe (1911)
* Fumées dans la campagne (1918)
* L’Incertaine (1918)
* Les Amours perdues (1919)
* Au-dessus de la ville (1920)
* Vous qui faites l'endormie (1920)
* La Fin d'un beau jour (1920)
* L’Escalier d'or (1922)
* Les Barricades mystérieuses (1922)
* Les Profondeurs de la mer (1922)
* L’Esprit des livres, 7 liburuki (1922)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q706785
* Multimedia: Edmond Jaloux / Q706785
# Edmond Halley

Edmond Halley (Londres, Ingalaterra, 1656ko azaroaren 8a – 1742ko urtarrilaren 14a) astronomoa, geofisikaria, matematikaria, meteorologoa eta fisikaria izan zen.
Gaztetik izan zuen interesa astronomiaren gainean. Santa Helena uhartera joan zen hego hemisferioko zerua aztertzera. Lan horren ondorioak Catalogus stellarun australium argitaratu zuen Londresen 1679an.
Isaac Newtonen laguna, Halley berak bultzatu zuen Principia Mathematica idaztera, eta probak zuzentzeko ardura hartu zuen.
Royal Society delakoan sartu zen Santa Helenatik itzulita. Newtonen grabitazioaren teorian oinarrituta, kometa baten orbita kalkulatu zuen lehen aldiz (1682), eta iragarri zuen 1758an berriro zela itzultzekoa. Haren omenez Halley izena jarri zitzaion kometari.
1720an Greenwicheko Errege Behatokiko buru izendatu zuten.

## Kanpo estekak

* Halley, Edmond Zientzia.net (1995)
* Bisita Cambridgeko irakasleari Zientzia.net (2009)
* Datuak: Q47434
* Multimedia: Edmond Halley / Q47434
# Edmond Guibert

Edmond Guibert, «Ezpeletar bat» deitua (Ezpeleta, Lapurdi, 1847 – Bordele, Frantzia, 1872ko uztailaren 22a) euskal idazlea izan zen.
Larresoroko apaizgaitegian izan zen ikasle. Bere Andregeia olerkia saritu zuten Sarako Lore Jokoetan (1869). Atheka gaitzeko oihartzunak Dasconaguerreren eleberriaren euskarazko itzulpenean lan egin zuen.

## Kanpo estekak

* Edmond Guibert literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12256474
# Edmond Henri Fischer

Edmond Henri Fischer (Shanghai, Txina, 1920ko apirilaren 6a - Seattle, Washington, 2021eko abuztuaren 27a) estatubatuar biokimikaria izan zen. Zazpi urte zituela, gurasoek Suitzara bidali zuten ikastera. Genevako Unibertsitatean egin zuen kimikako doktoregoa. 1953tik aurrera, Edwin Krebsekin lan egin zuen Washingtongo Unibertsitatean. 1992an, Medikuntzako Nobel saria jaso zuen Krebsekin batera, zelularen oinarrizko mekanismoei buruz 1950eko hamarkadan egin zituzten aurkikuntzengatik eta, batez ere, proteinen fosforilazioari buruzko ikerketengatik, garrantzi handikoak baitira minbiziaren eta beste gaixotasun batzuen aurkako borrokan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q109726
* Multimedia: Edmond H. Fischer / Q109726
# Edmond Jabès

Edmond Jabès (frantsesez ʒabɛs ahoskatua; hebreeraz: אדמון ז'אבס‎, arabieraz: إدمون جابيس‎; Kairo, 1912ko apirilaren 16a – Paris, 1991ko urtarrilaren 2a) egiptoar jatorriko idazle frantsesa izan zen.

## Biografia

Haren familia judu jatorrikoa zen, eta 1957an alde egin behar izan zuen Egiptotik faxismoaren aurka borroka egiteagatik. Judaismoaren bila egindako bide luzea da haren poemagintzaren oinarria. 1963-1991 bitartean hamabost liburu idatzi zituen, zenbait multzotan bilduta. Esate baterako, Le Livre des questions (1963, Galderen liburua); Le Livre de Yukel (1964, Yukelen liburua); Le Retour au Livre (1965, Liburura itzulirik); Yael (1967); Elya (1969); Aely (1969); El ou le Dernier Livre (1973, Azken liburua); Le Livre des ressemblances (1976, Antzekotasunen liburua); Le Soupçon le Désert (1978, Susmo txarra Basamortua); L´Ineffaçable l´Inaperçu (1980, Ezabaezina Oharkabekoa), edota, azkenaldian idatzitako Le Petit Livre de la subversion hors soupçon (1982, Susmo txarrik gabeko subertsioaren liburutxoa) eta Le Livre de l´hospitalité (1991, Abegi onaren liburua). Aipagarria du, halaber, Du Désert au livre (1981, Basamortutik liburura), Marcel Cohen frantses literatura kritikariarekin izandako elkarrizketa liburua da.

## Bibliografia

* Je bâtis ma demeure : Poèmes 1943-1957, Gallimard, Paris, 1959
* Le Livre des questions, t. I, Gallimard, 1963 ISBN 2070233243
* Le Livre de Yukel (Le livre des questions, t. II), Gallimard, 1964 ISBN 2070233251
* Le Retour au livre (Le livre des questions, t. III), Gallimard, 1965 ISBN 207023326X
* Yaël (Le livre des questions, t. IV), Gallimard, 1967
* Elya (Le livre des questions, t. V), Gallimard, 1969
* Aely (Le livre des questions, t. VI), Gallimard, 1972
* El, ou le dernier livre (Le livre des questions, t. VII), Gallimard, 1973
* Le Livre des ressemblances, t. I, Gallimard, Paris, 1976
* Le Soupçon le Désert (Le Livre des ressemblances, t. II), Gallimard, 1978
* L'Ineffaçable l'Inaperçu (Le Livre des ressemblances, t. III), Gallimard, 1980
* Du désert au livre, entretiens avec Marcel Cohen, Belfond, 1980
* Récit, Fata Morgana, Saint Clément de Rivière, 1981
* Le Petit Livre de la subversion hors de soupçon, Gallimard, 1982
* Le Livre du dialogue, Gallimard, 1984
* Le Parcours, Gallimard, 1985
* Le Livre du Partage, Gallimard, coll. « Blanche », Paris, 1987 ISBN 2070708683
* Un étranger avec, sous le bras, un livre de petit format, Gallimard, 1989
* Le Seuil le Sable : poésies complètes 1943-1988, Gallimard, coll. « Poésie », Paris, 1990 ISBN 2070325733
* Le Livre de l'hospitalité, Gallimard, 1991
* Petites Poésies pour jours de pluie et de soleil, Gallimard Jeunesse, 1991
* Désir d'un commencement Angoisse d'une seule fin, Fata Morgana, 1991

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q462585
* Multimedia: Edmond Jabès / Q462585
# Edmond Jouhaud

Edmond Jouhaud (Aïn Boucefar, Aljeria Frantsesa, 1905eko apirilaren 2a - Royan, 1995eko irailaren 4a) frantziar jenerala izan zen.
Saint-Cyrreko Eskola Militar Berezian ikasi zuen. Alemaniarren okupazioaren aurkako erresistentzia frantziarra zuzendu zuen Bordeleko eskualdean 1943tik, eta 1944an Britainia Handira ihes egin zuen Frantzia Askearekin bat egiteko.
Gerra ostean, Ipar Afrika Frantseseko Aire Armadako Ikuskatzaile Nagusi izendatu zuten. 1958ko maiatzean Aljerren hasitako estatu-kolpe militarrean parte hartu zuen eta 1961eko apirilean Aljerreko putschean parte hartu zuen Raoul Salan, Maurice Challe eta André Zeller jeneralekin, eta kolpearen porrotaren ondoren, Salanen bigarrena izan zen OASen. 1962ko martxoan atxilotu zuten eta heriotza-zigorra ezarri zioten. Charles de Gaullek epaia ordeztu zuen eta Jouhaud 1967an askatu eta 1982an birgaitu zuten.
* Datuak: Q649031
* Multimedia: Edmond Jouhaud / Q649031
# Edmond Frémy

Edmond Frémy (Versailles, Frantzia, 1814ko otsailaren 28a - Paris, Frantzia, 1894ko otsailaren 3a) frantses kimikaria izan zen.

## Biografia

Porlana, urrearen eta platinoaren osaera eta esnearen hartzidura ikertu zituen. Azido palmitikoa eta oleina bakandu zituen, eta lehen xaboi sintetikoetan egin zuen lan.
Pelouzerekin batera, Traité de chimie générale (1854-1857), Chimie élémentaire eta Abrégé de chimie liburu garrantzitsuak prestatu zituen. 1882tik aurrera, Encyclopédie chimique liburuan lan egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ HARWOOD, F. COURTNEY. (1957). «MODERN DETERGENTS» Journal of the Royal Society of Arts 105 (5003): 467–484. ISSN 0035-9114. (Noiz kontsultatua: 2021-06-23).

## Kanpo estekak

* Datuak: Q901574
* Multimedia: Edmond Frémy / Q901574
# Edmond Leburton

Edmond Leburton (Waremme, 1915eko apirilaren 18a - ibidem, 1997ko ekainaren 15a) Belgikako 42. lehen ministroa izan zen. Politika eta gizarte zientzia ikasi zituen Liejako Unibertsitatean. Bigarren Mundu Gerran parte hartu zuen eta erresistentziako kidea izan zen. Belgikako Alderdi Sozialistako kide izan zen eta 1973an lehen ministro aukeratu zuten. 1974an dimititu zuen eta 2011 arte ez zen beste lehen ministro valoniarrik izan, Elio Di Rupo hautatua.

## Kanpo estekak

* Datuak: Q461745
* Multimedia: Edmond Leburton / Q461745
# Edmond Debeaumarché

Edmond Debeaumarché (Dijon, 1906ko abenduaren 15a - Suresnes, 1959ko martxoaren 28a) frantziar postaria izan zen, Bigarren Mundu Gerraren garaian, erresistentzian ibilitakoa. 1944an Gestapok Paris-Montparnasse geltokian atxilotu zuen eta torturatu eta Buchenwaldera eraman zuten. Héros de la Résistance izendatu zuten.
# Eton College

    Artikulu hau Ingalaterrako ikastetxeari buruzkoa da; beste esanahietarako, ikus «Eton».
Eton College, maiz Eton soilik deitua (euskaraz: «Eton Ikastetxea») Ingalaterrako Berkshire konderriko izen bereko Eton udalerrian dagoen ikastetxe ospetsu bat da, Windsor udalerritik hurbil.
Barnetegi honetan 13-18 urte bitarteko mutil gaztetxoak egon ohi dira, denera 1.300 ikasle inguru direlarik. Bertako ikasleei Etonians deitu ohi zaie, aldiz ikasle ohiei Old Etonians. 1440an Henrike VI.a Ingalaterrakoak The King's College of Our Lady of Eton besides Wyndsor (euskaraz: «Wyndsor atzealdeko Etongo Gure Damaren Errege Ikastetxea») izenez sortu zuen.
Ikastetxe hau herrialdean oso ospetsua izateaz gain (Oxfordeko Unibertsitatea edota Cambridgeko Unibertsitatearen pare) nazioartean ere oso ezaguna da, batez ere mundu anglosaxoian. Ospe hau bertatik iragan diren ikasle nabarmenei esker irabazi du, maiz gerora herrialde honetako zein beste herrialde ugarietako eliteko kideak izan diren ikasle ugari bertatik iragan baitira.

## Ikasle nabarmenak

Erresuma Batuko hemeretzi lehen ministro nerabe zirelarik ikastetxe honetan ikasi zuten, horien artean honako hauek daude: Robert Walpole, William Pitt (Zaharra), Arthur Wellesley, 1. Wellingtongo Dukea, William Ewart Gladstone, Arthur Balfour, Harold Macmillan eta David Cameron.
Idazleak: Henry Fielding, Thomas Gray, Horace Walpole, Percy Bysshe Shelley, Robert Bridges, George Orwell eta Ian Fleming. Zientzialariak: Robert Boyle, John Maynard Smith, John Burdon Sanderson Haldane eta John Gurdon; Beau Brummell dandya; ekonomilariak: John Maynard Keynes eta Richard Layard; Lawrence Oates antartikar esploratzailea, Alan Clark politikaria, Henry Blofeld cricket esataria, Sir Ranulph Fiennes esploratzailea, Bear Grylls abenturazalea, Thomas Arne, Hubert Parry eta Peter Warlock musikagileak, eta Frank Turner eta Humphrey Lyttelton musikariak. Beste Old Etonian edo ikasle ohi nabarmen batzuen artean honako aktore hauek daude: Eddie Redmayne, Damian Lewis, Dominic West, Jeremy Brett, Hugh Laurie, Tom Hiddleston, Harry Lloyd eta Patrick Macnee.
Historikoki eta betidanik Britainiar Errege Familiak ikastetxearekin harreman onak izan ditu, Gilen Cambridgekoa eta Henrike Galeskoa bertako ikasle ohiak direlarik.

## Iruditegia

* Sarrera.
* Patioa.
* Kapera.
* Ikastetxearen aireko ikuspegia.

## Kanpo estekak

* Eton College ikastetxearen webgunea (Ingelesez)
* Datuak: Q192088
* Multimedia: Eton College / Q192088
# Etopeia

Etopeia pertsona baten moraltasun eta nortasun-bereizgarriak deskribatzen dituen figura erretorikoa da.
Hainbat modu daude pertsona bat deskribatzeko, bere itxura fisikoari erreparatuz, prosopografia, edo bere nortasunari erreparatuz: etopeia.
Etopeia hitza “Ethos” hitzetik dator. Grezierazko hitz bat da eta ohitura esan nahi du. Etikaren eta porco hitzaren oinarria da. Porco hitz greziarrak zerbait deskribatzea esan nahi du; aitzinean jarduera etikoak deskribatzeko erabiltzen zen.
Adibidea:
          ("Joanes artzaia"; eleberriko protagonistaren deskripzioa)
       "Etzan Joanes jakituri andikoa, baña bai asko ikusia, ta asko ikusi duan gizonak beti daki zerbait, eta sarri jakintsu usteko askok baño geiago.
       Bazekian non ta noiz jaiotzen ziran gibelurdiñik gozoenak eta zeiñ tokitan zeuden kamamilla, belatšeta, karraskilla ta beste orrelako belar mota gizonarentzat osasungarriak.
       Bazekian non idoroko zituan artaldearentzat bear ziran janaririk on ta egokienak.
       Bazekian nola sendatu bear ziran beor, bei ta ardien zauri ta gaišotasun ezagutuenak.
       Bazekizkian baso guztietako laster bideak eta bost ordu bide inguruko arkaitz zulo ta aterpe denak.
       Kristoren legea zan Joanesen argia ta argi orretan ikusten zituan kupidaz, gizonen argaltasun ta ibilbide okerrak".
                                                                                                       Txomin Agirre. Garoa (eleberria).

## Kanpo estekak

* Datuak: Q3591979
# Etor Telleria

Etor Telleria Sarriegi euskal arkeologoa da. Berria egunkarian artikuluak idatzi izan ditu. EHUko Geografia, Historiaurrea eta Arkeologia departamentuko kidea izan da, Ondare Babesa enpresako langilea eta teknikaria Bizkaiko Museo Arkeologikoan. Agiri arkeologia taldeko kidea da.
Hainbat urtez, Murugaingo Burdin Aroko eta Espainiako 36ko Gerrateko aztarnategiko indusketaren zuzendaria izan da. Gerra bereko hainbat ikerketatan ere parte hartu du.

## Argitalpenak

Hauek dira bere ikerketen lagin bat:
* 2018. Ortega Franco, Ander; Azcune Fontecha, Itxaso; Telleria Sarriegi, Etor. (2018). «Albitzarri I metrailadorerako postua (Arrankudiaga)» Arkeoikuska: Investigación arqueológica 2018: 351-352. ISSN 0213-8921..
* 2015. Telleria Sarriegi, Etor. (2015). Murugaingo herrigune gotortua (Aramaio / Arrasate, Aretxabaleta) IV. Zundaketa Kanpaina. , 390-393 or..
* 2011. (Gaztelaniaz) Telleria Sarriegi, Etor; Varón Hernández, F. Rafael; Azcune Fontecha, Itxaso. (2011). «Intervención Arqueológica en las Cuevas de Askana-4 y 5. Marquínez (Bernedo, Álava)» Estudios de Arqueología Alavesa (Gasteiz) 26: 95-114. ISSN 0425-3507..
* 2009. (Gaztelaniaz) Mujika Alustiza, José Antonio; Peñalver Iribarren, Xabier; Tarriño Vinagre, Antonio; Telleria Sarriegi, Etor. (2009). «Haltzerreka (Gipuzkoa): un asentamiento del Bronce Antiguo al aire libre en un medio de montaña» Kobie. Paleoantropología 28: 89-121. ISSN 0214-7971..

## Hitzaldi grabatuak

* 2017. "Burdin aroko herrixka batetik Gerra Zibileko lubakietara, Murugain". XIV. Arkeologia jardunaldiak. 2016ko otsailarenaren 24.San Telmo Museoan. Donostia Kultura. Vimeon. Youtuben.
* 2014. "Intervenciones arqueológicas en el poblado de Murugain (Aramaio, Álava)". 2014/12/12. 7. saioa: Sesión 7. Las últimas Guerras Cántabras: Arqueología del Frente Norte. I Congreso Internacional sobre Arqueología de la guerra civil española. Gasteiz. EHU.

## Erreferentziak

* ↑ Sarriegi, Etor Telleria. (2023-10-15). «Etor Telleria Sarriegi» Berria (Noiz kontsultatua: 2023-10-15).
* ↑ «https://twitter.com/etor_te?lang=eu» X (formerly Twitter) (Noiz kontsultatua: 2023-10-15).
* ↑ LANTALDEA – AGIRI. (Noiz kontsultatua: 2023-10-15).
* ↑ (Gaztelaniaz) Dominguez, Reportaje y fotografía de Anabel. (2015-10-09). «Más luz sobre Murugain» Noticias de Gipuzkoa (Noiz kontsultatua: 2023-10-15).

## Kanpo estekak

* Datuak: Q123053286
# Etorkizun iluna

Etorkizun iluna Aggressive Combat musika taldearen 1. diskoa da, True Force Records diskoetxearen zigilupean argitaratutakoa.

## Partaideak

* Arnauz (gitarra).
* Mara (ahotsa).
* Jurgi (gitarra eta koruak).
* Sid (baxua eta koruak).
* Nebado (bateria).

## Kantuen zerrenda

* Our faith
* Borroka etengabea
* My land
* Etorkizun iluna
* We don't wanna die
* Heriotza
* Streetpunk army
* Aurkitu arte
* Irteeraren bila
* We are they now

## Kanpo estekak

* Taldearen MySpace gunea
* Datuak: Q12257341
# Eton Wick

Eton Wick, Ingalaterrako hegoaldean dagoen herri bat da, Berkshire konderrian.
2016an 2.047 biztanle zituen.
* Datuak: Q1883428
* Multimedia: Eton Wick / Q1883428
# Etorkin ekonomiko

Etorkin ekonomikoa lan kontuengatik bere sorterria modu boluntarioan uzten duen pertsona da. Etorkin honen helburua beste herrialde batean bizimodu ekonomiko hobea bilatzea da.

## Ikus, gainera

* Bizi-kalitatea
* Giza garapena

## Kanpo estekak

* Datuak: Q5333524
# Etorkizun

    Artikulu hau denborari buruzkoa da; beste esanahietarako, ikus «Etorkizun (argipena)».
    Artikulu hau geroari edo etorkizunari buruzkoa da; beste esanahietarako, ikus «Gero (argipena)».
Etorkizun edo geroa gauden momentuaz geroztik gertatzen den oro da. Denborarekin erlazio duen kontzeptua da. Gizakiak duen denboraren ikuspegi linealean etorkizuna oraindik gertatu ez diren ekintzek osatzen dute. Etorkizunaren aurkakoa iragana izango genuke, eta oraina bien arteko muga.
Fisikaren arabera ekintza baten etorkizuna ekintza horrek eragin ditzakeen espazio denborako gertakari guztiek osatzen dute. Mekanika klasikoarentzat etorkizunak ez du posizio espazialarekin zerikusirik koordenatu tenporalekin baizik, horrela, gertakari jakin batek baino koordenatu tenporal handiagoa duten puntuak gertakari horren etorkizuna lirateke.

## Erlatibitate berezia

Erlatibitate bereziak dioenez espazio denborako gertakari baten etorkizuna gertakari horren eragina jasan dezaketen gertakariek osatzen dute, eta eragin hori argiaren abiaduran hedatzen da. Perturbazioak argiaren abiaduran edatzen direnez honek espazio denbora diagrama batean etorkizuna argi kono batera mugatzen du. A gertakaritik irten litezkeen argi izpiek hartzen dituzten puntu guztiek osatzen dute A gertakari horren etorkizuna.

## Etorkizuna igartzen

Saiakera ugari egin ditu gizakiak etorkizuna aurreikusi eta hortik sor litezken arazoak saihesteko. Horretarako, hiru bide jorratu ditu:
* natura eta gizartean aurki daitezkeen prozesu eta fenomenoen erlijio eta mitoen bidezko azaltzea, profezien bitartez;
* natura eta gizartean aurki daitezkeen prozesu eta fenomenoen modeloak garatu, frogatu eta zuzenduz gertakarien ondorioak aurreikusten dituzten teoriak gauzatuz metodo zientifikoa erabiliz. Bide hau aztertzeaz arduratu da estatistika bereziki, denbora serieak aztertuz;
* inongo azalpenik gabe etorkizunaren iragarpena egitea. Iruzurlez beteriko mundu honetan psikologia eta abilidadea erabiliz etorkizuna igartzeko gai direlako inpresioa ematen duen kontakatilu ugari besteen kontura aberastu da. Gaurdaino ez da inor etorkizuna zehazki igartzeko gai izan dela frogatu.

## Ikus, gainera

* Iragana
* Oraina
* Historia
* Etorkizun urrunaren denbora-lerroa
# Etorkizun (argipena)

Etorkizun hitzak esanahi ezberdinak izan ditzake:
* Etorkizuna gauden momentuaz geroztik gertatzen den oro da.
* Etorkizuna Hemendik At! euskal musika taldearen hirugarren diskoa da.
* Etorkizuna Iban Zaldua idazlearen narrazio laburrez osaturiko liburua (2005, Alberdania).
# Eimen

Eimen Alemaniako udalerria da. Saxonia Beherea estatuan dago, [[Holzminden barrutia|Holzminden]] barrutian. 2014an 932 biztanle zituen 16,32 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q566275
* Multimedia: Eimen / Q566275
# Eimsheim

Eimsheim Alemaniako udalerria da. Renania-Palatinatua estatuan kokatuta dago, [[Mainz-Bingen (barrutia)|Mainz-Bingen]] barrutian. 2014an 538 biztanle zituen 4,61 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q729819
* Multimedia: Eimsheim / Q729819
# Einar Gerhardsen

Einar Henry Gerhardsen (Asker, 1897ko maiatzaren 10a - Oslo, 1987ko irailaren 19a) norvegiar politikaria izan zen. Norvegiako lehen ministroa izan zen hamazazpi urtez hiru alditan (1945-1951, 1955-1963 eta 1963-1965. Landsfaderen (euskaraz: «Aberriaren aita») deitzen zaio.
1920ko hamarkadan mugimendu sindikal sozialistan sartu zen eta hainbat aldiz kondenatu zuten. Osloko alkate hautatu zuten 1940ko abuztuan, baina alemaniarrek dimititzera behartu zuten zenbait egun geroago. Norvegiako Erresistentziako kide izan zen eta naziek 1941eko irailean atxilotu zituzten. Gerraren gainerakoa hainbat kontzentrazio-esparrutan eman zuen (horien artean Sachsenhausen), eta bertan torturatu zuten.
1945eko maiatzean nazien porrotaren ondoren, bitarteko gobernu bat zuzendu zuen urriko hauteskundeak arte. Hauteskunde hauetan laborismoak gehiengo absolutua lortu zuen. Sistema ekonomiko eklektiko bat ezarri zuen, gobernuaren erregulazioa eta merkatu-ekonomia uztartuz. Kanpo politikan Norvegia mendebaldeko herrialdeekin lerrokatu zuen eta NATOren sortzaileetako bat izan zen.

## Kanpo estekak

* Datuak: Q164346
* Multimedia: Einar Gerhardsen / Q164346
# Eimke

Eimke Alemaniako udalerria da. Saxonia Beherea estatuan dago, [[Uelzen barrutia|Uelzen]] barrutian. 2014an 834 biztanle zituen 82,88 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q696381
* Multimedia: Eimke / Q696381